Det koster Finn Bess Andersen fra Vegger fængsel i 1 år og 1 måned, at politiet under en ransagning i februar i år fandt et skarpladt oversavet jagtgevær samt 21 stk. ammunition hos ham. Det besluttede Vestre Landsret onsdag.

Ved ransagningen i februar fandt politiet det oversavede jagtgevær gemt under en stol, og man fandt tre skarpe patroner i lommen på Finn Bess Andersen. Et par dage før ransagningen havde han truet sin kærestes ex-kæreste med et oversavet jagtgevær. Manden var brudt ind i ex-kærestens lejlighed. Han meldte efterfølgende Finn Bess Andersen til politiet. Finn Bess Andersen havde anket byrettens dom på 1 år og 2 måneders fængsel. Landsretten valgte at stadfæste dommen. Dog slap Finn Bess Andersen med en måned mindre i fængsel. Udover dommen for overtrædelse af våbenloven blev Finn Bess Andersen dømt for at være i besiddelse af 199 gram pot.